VENDIM
Nr. 165, datë 12.10.2017

MBI LICENCIMIN E SHOQËRISË “THE BLUE STAR” SHPK NË AKTIVITETIN E PRODHIMIT TË ENERGJISË ELEKTRIKE NGA HEC “GORICË”, ME FUQI TË
INSTALUAR 1.747 MW

Në mbështetje të neneve 16; 37, pika 2, germa “a” të ligjit nr. 43/2015, “Për sektorin e energjisë elektrike”; neneve 5, germa “a”; 13 dhe 21 të “Rregullores për procedurat dhe afatet për dhënien,
modifikimin, transferimin, rinovimin dhe  heqjen e  licencave në  sektorin e  energjisë elektrike”, miratuar me vendimin e bordit të ERE-s, nr. 109, datë 29.6.2016, dhe nenit 15 të “Rregullores për
organizimin, funksionimin dhe procedurat e ERE-s”, miratuar me vendimin e bordit të ERE-s, nr.
96,  datë  17.6.2016, bordi  i  Entit  Rregullator  të  Energjisë  (ERE),  në  mbledhjen  e  tij  të  datës
12.10.2017, mbasi  shqyrtoi aplikimin e paraqitur nga  shoqëria “The Blue Star”  sh.p.k., si  dhe relacionin e Drejtorisë së Licencimit dhe Monitorimit të Tregut për licencimin në aktivitetin e
prodhimit të energjisë elektrike të kësaj shoqërie nga HEC-i “Goricë”, me fuqi të instaluar 1.747 mw,
konstatoi se:
Aplikimi i shoqërisë “The Blue Star” sh.p.k. plotëson tërësisht kërkesat e parashikuara nga ERE
në “Rregulloren për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, si më poshtë:
- Formati i aplikimit (neni 9, pika 1, germa “a”, “b” dhe “c”) është plotësuar në mënyrë korrekte.
- Dokumentacioni juridik, administrativ dhe pronësor (neni 9, pika 2, germa “a”, “b”, “c”, “d”,
“e”, “f”, “g”) është plotësuar në mënyrë korrekte.

- Dokumentacioni financiar dhe fiskal (neni 9, pika 3, germat “a”, “b”, “c” dhe “d”) është plotësuar në mënyrë korrekte.
- Dokumentacioni tekniko-ekonomik (neni 9, pikat 4.1.1; 4.1.2; 4.1.3; 4.1.4 dhe 4.1.5) është plotësuar në mënyrë korrekte.
Për gjithë sa më sipër cituar, bordi i ERE-s
VENDOSI:

1. Të licencojë shoqërinë “The Blue Star” sh.p.k. në aktivitetin e prodhimit të energjisë elektrike nga HEC-i “Goricë”, me fuqi të instaluar 1.747 mw, për një afat 30-vjeçar.
2. Drejtoria e Licencimit dhe Monitorimit të Tregut të njoftojë aplikuesin për vendimin e bordit
të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike
nga botimi në Fletoren Zyrtare.

